Infierniljo tvenkinys
Infierniljo tvenkinys (isp. embalse Infiernillo) – tvenkinys vakarų Meksikoje, Mičoakano ir Gerero valstijose. Sudarytas 1961–1963 m. patvenkus Balsaso upę ties Infierniljo gyvenviete. Tvenkinio ilgis ~100 km, plotis iki 50 km. Kranto linija vingiuota, gausu salelių. Suteka Tepalkatepeko, Gvadalupės ir keletas kitų upių. Užtvankoje įrengta 1200 MW instaliacinės galios hidroelektrinė. Užtvankos ilgis 400 m, aukštis 151,5 m. Žvejyba (įveistos tilapijos). Vakarinė tvenkinio dalis patenka į Sikuiran Inferniljo biosferos rezervatą.